16. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 514 της 20/28 Αυγ. 1964 (ΦΕΚ Α΄ 147) Περί ρυθμίσεως θεμάτων τινων αφορώντων εις την διάθεσιν κτημάτων και διαχείρισιν της περιουσίας των τέως Ταμείων Εφέδρων Πολεμιστών Κρήτης. Έχοντες υπ’ όψιν: 1.Την παρ. 2 του άρθρ. 13 του Νόμ. 3194/1955 «περί τροποποιήσεως και συμπληρώσεως της περί Ταμείων Εφέδρων Πολεμιστών Κρήτης Νομοθεσίας κλπ.», ως ετροποποιήθη δια του άρθρ. 7 του Νόμ. 3679/1957 και του άρθρ. 33 του Ν.Δ. 3784/1957. 2.Το άρθρ. 17 του από 27/30 Νοεμ. 1957 Β.Δ/τος «περί ρυθμίσεως της διαθέσεως και διαχειρίσεως των κτημάτων και της εν γένει περιουσίας των Ταμείων Εφέδρων Πολεμιστών Κρήτης κλπ.» και 3.Την υπ’ αριθ. 47/1964 γνωμοδότησιν του Συμβουλίου Επικρατείας, προτάσει του Ημετέρου επί της Γεωργίας Υφυπουργού, απεφασίσαμεν και διατάσσομεν: Ρύθμισις οφειλών εις είδος Άρθρ.1.-(Τροποποιείται το β΄ εδάφιον της παρ. 1 άρθρ. 10 Β.Δ. της 27/30 Νοεμ. 1957, ανωτ. σελ. 326,40). Διάθεσις ερειπωμένων κτισμάτων Άρθρ.2.-1.Ερειπωμένα ή ετοιμόρροπα, κατά την κρίσιν της αρμοδίας Επιτροπής Απαλλοτριώσεων, κτίσματα μετά του υπ’ αυτά εδάφους των τέως εφεδρικών ταμείων Κρήτης, εάν μεν κείνται εντός παραχωρηθέντων αγροτικών κλήρων παραχωρούνται εις τους οικείους κληρούχους, εάν δε κείνται εκτός των κλήρων παραχωρούνται εις την οικείαν Κοινότητα ή Σχολικήν εφορείαν ή Ενοριακήν επιτροπήν, κατά λόγον των αναγκών εκάστης. 2.Αι ως άνω παραχωρήσεις ενεργούνται δι’ αποφάσεως της αρμοδίας Επιτροπής Απαλλοτριώσεων καθοριζούσης και το οφειλόμενον τίμημα. 3.Δια τας παραχωρήσεις ταύτας, εάν οι προς ους αύται είναι κληρούχοι και εκ των προσώπων του άρθρ. 2 του Α.Ν. 1801/1951, οφείλεται το τίμημα του άρθρ. 3 του Νόμ. 3194/1955, όπερ εξοφλείται εις δέκα ίσας ετησίας τοκοχρεωλυτικάς δόσεις επί τόκω 5%. Εν εναντία περιπτώσει το τίμημα ορίζεται εις την τρέχουσαν των ακινήτων αξίαν και εξοφλείται εις πέντε ετησίας ίσας δόσεις επί τω κατά τον χρόνον της παραχωρήσεως νομίμω τόκω. Η πρώτη δόσις, κατ’ αμφοτέρας τας ανωτέρω περιπτώσεις, καταβάλλεται εντός εξαμήνου από της εκδόσεως της περί παραχωρήσεως αποφάσεως της Επιτροπής Απαλλοτριώσεων. Διάθεσις χώρων αρχαιολογικής αξίας Άρθρ.3.-Χώροι των τέως Εφεδρικών Ταμείων Κρήτης κριθέντες ή κρινόμενοι αρμοδίως ότι κέκτηνται αρχαιολογικήν αξίαν τίθενται δι’ αποφάσεως του οικείου Νομάρχου, εις την διάθεσιν και υπό την διαχείρισιν της οικείας Υπηρεσίας του Υπουργείου Θρησκευμάτων και Εθνικής Παιδείας. Παραχώρησις αδιαθέτων τεμαχίων βοσκοτόπων Άρθρ.4.-1.Τεμάχια βοσκοτόπων των τέως Εφεδρικών Ταμείων Κρήτης, παραμείναντα αδιάθετα μετά την παραχώρησιν των βοσκοτόπων τούτων εις Κοινότητας κατ’ εφαρμογήν της παρ. 1 του άρθρ. 3 του από 27/30 Νοεμ. 1957 Β.Δ/τος «περί ρυθμίσεως της διαθέσεως και διαχειρίσεως των κτημάτων και της εν γένει περιουσίας των Ταμείων Εφέδρων Πολεμιστών Κρήτης κλπ.» παραχωρούνται δι’ αποφάσεως της αρμοδίας Επιτροπής Απαλλοτριώσεων, εις κατ’ επάγγελμα κτηνοτρόφους ιδιοκτήτας βοσκοτόπων συνεχομένων προς τ’ ανωτέρω τεμάχια, εφ’ όσον ταύτα κρίνονται απαραίτητα προς προστασίαν και συντήρησιν των ποιμνίων των ως άνω κτηνοτρόφων κατά την χειμερινήν περίοδον (χειμαδιά). 2.Δια την ως άνω παραχώρησιν οφείλεται τίμημα ισούμενον προς την τρέχουσαν των ακινήτων αξίαν και εξοφλούμενον δια τριών ίσων ετησίων δόσεων επί τόκω 5% της πρώτης καταβαλλομένης εντός εξαμήνου από της εκδόσεως της αποφάσεως της Επιτροπής Απαλλοτριώσεων. Άρθρ.5.-Η παρ. 1 του άρθρου μόνου του από 14.8.1961 Β.Δ/τος «περί μετοχής του Επιθεωρητού τέως Ταμείων Εφέδρων Πολεμιστών Κρήτης ως μέλους της Επιτροπής Απαλλοτριώσεων Χανίων» (ΦΕΚ 137 Α/1961 καταργείται. Εις τον αυτόν επί της Γεωργίας Υφυπουργόν ανατίθεμεν την δημοσίευσιν και εκτέλεσιν του παρόντος. 